Уважаеми колеги!

 Поздравявам ви с днешния празник - Деня на българската просвета и култура и на славянската писменост.

 Днес празникът не е в училищния двор, нито в читалището, нито на площада или на стадиона. Днес празнуваме от вкъщи и това прави празника още по-желан, по-обичан и мил. Днес със сигурност ще си спомним как сме празнували преди, колко хубаво е било! Суматохата, цветята, портретите, балоните, знамето, уредбата, умората…, но и удовлетворението - че трудът ни има смисъл, че има, макар и един ден в годината, в който обществото ни е благодарно и ни кара да се чувстваме значими.

   За всеки истински учител обаче най-голямата мотивация да продължи напред са успехите на учениците. И тази учебна година нашите ученици показаха, че са едни от най-добрите. Отново имаме много изяви, много спечелени челни места. Благодарение на вас! Защото вие сте тези, които ги вдъхновяват, учат ги да бъдат силни, учат ги да вярват в себе си, да бъдат борбени и амбициозни, да се развиват и усъвършенстват.

 Благодаря ви, колеги, за вашия всеотдаен труд, търпение и всеотдайност. Затова, че трудностите на новата реалност не ни уплашиха и се справихме, опознавайки в движение, възможностите на технологиите.

 Предстои ни учебна година, изпълнена с поредните предизвикателства, както винаги е било. И ние ще се справим, както винаги е било!

 Желая ви здраве, сили и вдъхновение!

 Марияна Йорданова